Man vas vir moord op Anika Smit | Maroela Media
Man vas vir moord op Anika Smit
'n Man het homself Vrydag aan die polisie oorgegee in verband met die moord op Anika Smit, die 17-jarige skoolmeisie wat in 2010 in raaiselagtige omstandighede in haar pa se huis vermoor is.
Lt.kol. Lungelo Dlamini, woordvoerder van die polisie, het aan Maroela Media bevestig dat 'n 24-jarige man homself Vrydag aan die polisie oorgegee het. Volgens Dlamini beweer die man dat hy by Smit se moord betrokke was en sal hy Maandag in die hof verskyn. Sy naam kan nie bekendgemaak word alvorens hy in die hof verskyn het nie.
Smit is op 10 Maart 2010 in Theresapark, in die noorde van Pretoria, vermoor. Die moordenaar het albei haar hande afgesny en dit van die toneel verwyder. Sy is ook seksueel aangerand en het verskeie steekwonde aan haar liggaam gehad. Haar pa, Johan, het op haar geskende liggaam afgekom. Haar hande is nooit gevind nie.
Johan het destyds aan die media gesê sy het die dag by die huis gebly omdat sy oorontsteking gehad het. Hy het deur die dag gebel, maar daar was geen antwoord nie en hy het gedink sy slaap. Hy vermoed sy het die persoon wat haar vermoor het geken, want sy het die honde toegemaak en die persoon in die huis ingelaat. Hy vermoed ook dat Anika die persoon op 'n sosiale netwerk ontmoet het.
Nico Venter, haar eks-kêrel, is sowat twee maande ná haar dood vir haar moord in hegtenis geneem. Die aanklagte teen hom is egter 'n paar maande later teruggetrek. Hy het toe as 'n veiligheidswag by 'n casino gewerk.
Lees alle vorige berigte oor Anika Smit op Maroela Media.
Anika Smit Gauteng Pretoria
Polisieman skiet homself in polisiestasie
Tutu terug in die hospitaal
Ai, ek hoop regtig die saak kan nou afgesluit word!
Wat n verligting
Wat 'n verligting vir haar ouers, vriende en familie. Hoop net nie dit is 'n aandagsoeker.
Jammer, maar jy is nie n man nie.
Was die vampire Treeby nie in matriek in 2010. Dan moet hy seker nou omtrent 24 wees
Hoekom haar hande afgesny .??die persoon wat haar vermoor het , het heel moontlik geweet Na sy geveg het vir haar lewe, het DNA onder naels agter gebly ….